CELEX: 62018CN0487
Language: sl
Date: 2018-07-25 00:00:00
Title: Zadeva C-487/18: Tožba, vložena 25. julija 2018 – Evropska komisija/Republika Avstrija

17.9.2018   
            
            
               SL
            
            
               Uradni list Evropske unije
            
            
               C 328/29
            
         
      Tožba, vložena 25. julija 2018 – Evropska komisija/Republika Avstrija
      (Zadeva C-487/18)
      (2018/C 328/39)
      Jezik postopka: nemščina
      
         Stranki
      
      
         Tožeča stranka: Evropska komisija (zastopnika: M. Noll-Ehlers, M. Patakia, agenta)
      
         Tožena stranka: Republika Avstrija
      
         Predloga tožeče stranke
      
      Tožeča stranka Sodišču predlaga, naj:
      
                  —
               
               
                  ugotovi, da Republika Avstrija s tem, da Komisiji ni priglasila nacionalnega programa za ravnanje z izrabljenim gorivom in radioaktivnimi odpadki, ni izpolnila svojih obveznosti iz člena 15(4) Direktive Sveta 2011/70/Euratom z dne 19. julija 2011 o vzpostavitvi okvira Skupnosti za odgovorno in varno ravnanje z izrabljenim gorivom in radioaktivnimi odpadki (1) v povezavi s členom 13(1) te direktive;
               
            
                  —
               
               
                  Republiki Avstriji naloži plačilo stroškov.
               
            
         Tožbeni razlogi in bistvene trditve
      
      Tožena stranka naj bi Komisiji do zdaj posredovala le osnutek nacionalnega programa. V odgovorih na uradni opomin in obrazloženo mnenje naj bi pojasnila, da mora nacionalni program sprejeti še zvezna vlada, do česar naj do tedaj še ne bi prišlo. Šele po tem sprejetju naj bi bila mogoča notifikacija nacionalnega programa. Te napovedi pa naj tožeča stranka do zdaj še ne bi uresničila. S tem naj tožeča stranka še ne bi notificirala nobenega nacionalnega programa in naj ne bi izpolnila svojih obveznosti iz člena 15(4) Direktive v povezavi s členom 13(1) te direktive.
      
         (1)  UL 2011, L 199, str. 48.